  Майя Бывальцева Елена Перевощикова 31-тӥ пӧсьтолэзе Дэбес ёросысь Бадӟым Ӟӧтым гуртын тупатъям Лулчеберет юртсэс усьтӥзы. Кема возьмам ужрадэ быдэс гуртысь калык люкаськиз, озьы ик ёросысь кивалтӥсьёс, Удмуртиысь лулчеберетъя министр Владимир Соловьёв лыктӥзы. Лулчеберетъя юрт гуртын 1975-тӥ арын пуктэмын. Со дырысен рос-прос тупатъян ужъёс ӧй вал на. Ӧжтак-ӧжтак гинэ ки пыртылэмын вал, частично гинэ ремонт лэсьтылэмын. Туэ арын ми вӧлдэтсэ воштӥмы – липетсэ, мар зданиез сохранить кароз. Фундаментсэ ӧжтак укрепить карим – отмостка лэсьтэмын. Ӧжтак залысьтыз выжзэ воштӥмы, укноосты вошъямы, ӧсъёссэ – входной но запасной выходэз противопожарной лэсьтӥмы Сергей Корепанов, «Большезетымское» муниципал кылдытэтлэн тӧроезБадӟым Ӟӧтымысь Лулчеберет юртэз тупатъяны туэ 31-тӥ куартолэзе кутскизы. Со понна 1 миллион 313 сюрс манет быдтӥзы, со пӧлысь 1 миллион 53 сюрс манетэз – федерал коньдэтысь. Бадӟым Ӟӧтым гуртын тупатъям Лулчеберет юртэз усьтон 8 фото Лулчеберетъя юрт гуртын буш уг улы, отчы 150 пала адями ветлэ. Клубамы ужало 12 кружокъёс. Отчы ветло егитъёс но, пиналъёс но, пересьёс но ветло. Праздникъёс но ортчытъяськомы. <…> Клубмы югыт луиз, выльдӥськиз, уютнее луиз. Малпасько, кыӵе ке выль ужрадъёс но малпаломы Лариса Тронина, Бадӟым Ӟӧтымысь Лулчеберет юртлэн менеджерезТуала пиналъёс но егитъёс тросгес вотэсын пуко ке но, улэп вераськонэз номыр уз вошты, соин ик клубе ветлӥсьёс ялан луозы, лыдъя Сергей Корепанов. Солэн верамезъя, юртэз тупатъян ужъёсты азьланьтыны кулэ. Милям выжъёсмы ӧвӧл воштэмын, потолокмы борды воксё ӧм кутскылэ, электропроводказэ воштоно, отопленизэ ӧжтак юнматоно на вал. Милям вань инвалидъёсмы но, пандусъёс но лэсьтоно, ӧсъёссэ ӧжытак вошъяно на межкомнатной. Чыры-пыры красить кароно. 21-тӥ даурын улӥськом, туалет тёплый ӧвӧл, артистъёсмес но возьыт нуллыны Сергей Корепанов, «Большезетымское» муниципал кылдытэтлэн тӧроезНялтас вераса, Лулчеберет юртын аккомпаниаторзы ӧвӧл. Выльдэм юртэ крезьгурасез шедьтыны, оло, ӝоггес быгатозы. Сотэк нокызьы но - пересьёс куро, банэн шудэмез витё Лариса Тронина, Бадӟым Ӟӧтымысь Лулчеберет юртлэн менеджерез 2020-тӥ арын Бадӟым Ӟӧтым гуртлы 250 ар тырмоз, Лулчеберет юртсылы – 45 Пусъём, Дэбес ёросысь Лулчеберет юртэз партилэн «Культура малой Родины» федерал ӵектосэзъя тупатъязы. Та дыре Кияса ёросысь Подгорной черкогуртысь лулчеберетъя юртэз выльдо. Кизнер ёросын Синяр-Бӧдьяысь лулчеберетъя юртэз тупатъяло, «Зори Кизнера» лулчеберетъя юртысь ужан арбериосты выльдо.  Таяз арын гинэ ми лулчеберетъя 33 ужъюртъёсты тупатъялом. <…> Мон малпасько, вуоно арлы но выль ӵектосъёсты улонэ пыӵатон понна ми умой инъет кылдытӥськом Владимир Соловьёв, Удмуртиысь лулчеберетъя министрАрня ортчыса, Пичи Пурга ёросын выльдэм Лулчеберет юртэз усьтозы, кылемзэ – 1-тӥ толсурозь. «Лулчеберет» йӧскалык ӵектосъя 2019-тӥ арын Удмуртиысь гурт клубъёсты тупатъяны федерал коньдэтысь 22 миллион 470 сюрс манет сётӥзы. Тодэ вайытом, 2020-тӥ арын Удмуртиысь гуртъёсысь лулчеберет юртъёсты тупатъяны 90 миллион манет пала висъялозы.  Тегъёс: Лулчеберет Дэбес Удмуртия тупатъянужъёс ВладимирСоловьёв лэсьтськон  